Adul
Adul duwé jeneng pepak Abdul Latief (lair 8 Juli 1983; umur  taun). Adul dikenal dadi présènter televisi lan aktor ing akèh sinétron komedi. Adul duwé awak kang dhuwuré 125 cm. Adul dikenal dadi présènter televisi ing acara Belum Cukup Gede. Sadurungé iku, Adul uga dikenal ing acara komedi Ngelenong Nyok. Adul iku anak kang kaping papat saka sadulur kang cacahé enem. Adul miwiti kariré ing donyaning hiburan kanthi dadi aktor utama ing filem indie kang judhulé EL Meler. Film iki disutradarai karo Denis Adiswara.
Jeneng Adul pancen wiwit misuwur nalika Adul dadi bintang ing acara komedi Ngelenong Nyok. Sanajan awaké cendhék lan cilik nanging iki ora ngalang-alangi Adul kanggo jejodhoan. Nalika tanggal 26 Juni taun 2010 Adul banjur nikah karo salah sijiné wong kang jenengé Azilia Nur Fatma.

Saliyané main ing filem EL Meler, Adul uga tau dadi figuran ing filem kang judhule KWALITEIT 2. Wiwit taun 2007 Adul nduwéni acara dhéwé kang disiyaraké ing tivi ya iku acara kang judhulé BELUM CUKUP GEDE kang disiyaraké ing Trans7. Adul uga mèlu nglawak ing KOMEDI BETAWI.

Saliyané iku, Adul uga kerep dadi presenter ing acara-acara tivi kaya ta SAATNYA KITA SAHUR. Saliyané nduwéni peran ing donyaning akting, Adul uga dadi modhél video klip Sheila On 7 kang judhulé Pemuja Rahasia.

Filmografi 
Film kang tau dibintangi Adul.
 El Meler (2002)
 Kwaliteit 2 (2003)
 Mas Suka, Masukin Aja-Besar Kecil I'ts Okay (2008)

Komedi 
Komedi kang tau dibintangi Adul.
 Ngelenong Nyok
 Saatnya kita sahur
 Wara Wiri
 Wara Wiri Ramadhan

Cathetan suku 

Pelawak Indonesia
Aktor Indonésia
Pembawa acara Indonesia